Alboraia ja té tot llest per als quiosquets del pròxim estiu
09 de Gener de 2025

L'Ajuntament d'Alboraia ja té tots els tràmits finalitzats per a habilitar els quiosquets en Port Saplaya i La Patacona la pròxima temporada. Les empreses adjudicatàries ja han signat l'última paperassa, prorrogant així el resultat de la licitació de 2024 que no va poder dur-se a terme.

L'antelació té per objectiu evitar la incidència ocorreguda l'any passat. Si bé des de l'Ajuntament es va complir amb els terminis de Costas amb el Pla de Platges, disputes i reclamacions entre les empreses adjudicatàries van provocar un alentiment dels períodes d'al·legacions que van eternitzar el procés. Malgrat els esforços del Consistori en reunions, a reclamar una solució a Competència i a reiniciar la licitació, finalment no es va arribar als terminis de Costas, ja a mitjan agost, per a prestar el servei.

"Creiem en una política que soluciona problemes i s'avança davant possibles incidents, per la qual cosa hem estat treballant des de finals de l'estiu passat a tindre'l tot llest a primers d'any per a evitar que successos externs ens impedisquen oferir als nostres veïns i veïnes els serveis que mereixen", explica l'alcalde, Miguel Chavarría.

Els quiosquets ofereixen una alternativa d'hostaleria, oci i banys públics a les platges, formant part de la qualitat turística que llueix Alboraia a través de les seues banderes i certificats en les seues dues zones costaneres: Port Saplaya i La Patacona.